ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη αναγκαστικής απαλλοτρίωσης ακινήτων
για την κατασκευή του έργου: «Φράγμα πολλαπλών σκοπών στο Χείμαρρο Μπουγάζι στην Τ.Κ.
Περιβολίου Δομοκού της Δ.Ε. Ξυνιάδας του Δήμου Δομοκού της Π.Ε. Φθιώτιδας».
Μερική ανάκληση της υπ’  αρ. 5812/23-11-2007
απόφασης του Γενικού Γραμματέα Περιφέρειας
Στερεάς Ελλάδας «Κήρυξη ως αναδασωτέας έκτασης συνολικού εμβαδού 152.140.634,58 τ.μ. στις
θέσεις
’’Γάια-Μακρυχώρι-Παραμερίτες-Παρθένι
κ.λπ.’’ περιφέρειας Δημ. Διαμ/των Μακρυχωρίου,
Παραμεριτών, Αγ. Ιωάννη, Αγ. Λουκά, Τραχηλίου
κ.λπ., Δήμων Ταμυνέων, Αυλώνος και Κονίστρων
του Νομού Εύβοιας» (Δ’ 664), για έκταση συνολικού εμβαδού 60.111,51 τ.μ., στη θέση «ΑΓΡΙΕΛΙΑ,
κ.λπ.» στα όρια της χωρικής αρμοδιότητας της
Τ.Κ. Αγίου Λουκά της Δ.Ε. Ταμυνέων του Δήμου
Κύμης-Αλιβερίου Π.Ε. Ευβοίας.
ΑΠΟΦΑΣΕΙΣ
Αριθμ. 34067
(1)
Κήρυξη αναγκαστικής απαλλοτρίωσης ακινήτων
για την κατασκευή του έργου: «Φράγμα πολλαπλών σκοπών στο Χείμαρρο Μπουγάζι στην Τ.Κ.
Περιβολίου Δομοκού της Δ.Ε. Ξυνιάδας του Δήμου Δομοκού της Π.Ε. Φθιώτιδας».
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΠΡΟΔΙΑΓΡΑΦΩΝ, ΜΗΤΡΩΩΝ
ΚΑΙ ΑΠΑΛΛΟΤΡΙΩΣΕΩΝ ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τον Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17).
2. Το άρθρο 33 του ν.δ. 3881/1958 «Περί Έργων Εγγείων Βελτιώσεων» (Α’ 181).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Το άρθρο 3 του π.δ. 70/2015 (Α’ 114), περί της ανασύστασης του Υπουργείου Υποδομών, Μεταφορών και
Δικτύων, σε συνδυασμό με το άρθρο 4 του π.δ. 123/2016
(Α’ 208), περί της μετονομασίας του Υπουργείου Υποδομών, Μεταφορών και Δικτύων σε Υπουργείο Υποδομών
και Μεταφορών.
5. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία
Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α’ 130), όπως τροποποιήθηκε
με το π.δ. 82/2023 (Α’ 139).
8. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
9. Την υπ’ αρ. 49105/26.6.2018 απόφαση του Υπουργού Υποδομών και Μεταφορών, «Τοποθέτηση προϊστα-
μένης της Γενικής Διεύθυνσης Προδιαγραφών, Μητρώων
και Απαλλοτριώσεων του Υπουργείου Υποδομών και
Μεταφορών» (ΑΔΑ: ΩΩΞΕ465ΧΘΞ-ΠΒ3),
και αφού είδαμε:
1. Την υπ’  αρ. 33/21-12-2022 (Δ’ 1014) Πράξη του
Υπουργικού Συμβουλίου, με την οποία το έργο στο οποίο
αφορά η απαλλοτρίωση χαρακτηρίσθηκε ως έργο γενικότερης σημασίας για την οικονομία της χώρας και
εξουσιοδοτήθηκε ο Υπουργός Υποδομών και Μεταφορών ή το αρμόδιο για την κήρυξη των απαλλοτριώσεων
όργανο να προβεί στην κήρυξη των απαλλοτριώσεων
ακινήτων καθώς και στην κήρυξη τυχόν συμπληρωματικών απαλλοτριώσεων που θα απαιτηθούν, υπάγοντας
αυτές στη διαδικασία του άρθρου 7Α του Κώδικα Αναγκαστικών Απαλλοτριώσεων Ακινήτων (άρθρο Δεύτερο
της Πράξης).
2. Την υπ’ αρ. 43528/26.7.2024 απόφαση του Γραμματέα της Αποκεντρωμένης Διοίκησης Θεσσαλίας - Στερεάς
Ελλάδας «Έγκριση Περιβαλλοντικών Όρων του έργου:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 124
24.03.2025 16:24:26
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
“Φράγμα πολλαπλών σκοπών στο χείμαρρο Μπουγάζι
Περιβολίου" Ν. Φθιώτιδας» (ΑΔΑ: 6ΥΜΙΟΡ10-8Ρ1).
3. Την υπ’  αρ. 3357/327582/02.11.2022 (ΑΔΑ:
93ΘΜ4653ΠΓ-Ε6Γ) απόφαση του Προϊσταμένου της
Διεύθυνσης Τεχνικών Έργων και Αγροτικών Υποδομών
του Υπουργείου Αγροτικής Ανάπτυξης και Τροφίμων, με
την οποία εγκρίθηκαν ο κτηματολογικός πίνακας και το
κτηματολογικό διάγραμμα του έργου.
4. Το υπ’ αρ. 164654/30.7.2024 έγγραφο της Διεύθυνσης Τεχνικών Έργων και Αγροτικών Υποδομών, με το
οποίο ζητήθηκε η κήρυξη της αναγκαστικής απαλλοτρίωσης του έργου και υποβλήθηκαν τα στοιχεία που
απαιτούνται για την κήρυξη.
5. Το υπ’ αρ. 755/17.01.2025 υπηρεσιακό σημείωμα
του Τμήματος Α’ της Διεύθυνσης Απαλλοτριώσεων Τοπογραφήσεων και Γεωπληροφορικής του Υπουργείου
Υποδομών και Μεταφορών.
6. Το υπ’ αρ. 56313/06.02.2023 έγγραφο του Δασαρχείου Λαμίας.
7. Το υπ’ αρ. 278874/18.01.2023 έγγραφο της Διεύθυνσης Αγροτικής Οικονομίας και Κτηνιατρικής Π.Ε.
Φθιώτιδας.
8. Το από 10.11.2022 αποδεικτικό τοιχοκόλλησης του
Δήμου Δομοκού Νομού Φθιώτιδας, που αφορά στην εν
θέματι απαλλοτρίωση.
9. Τη δημοσίευση ανακοίνωσης κήρυξης αναγκαστικής
απαλλοτρίωσης στην ημερήσια εφημερίδα «ΛΑΜΙΑΚΟΣ
ΤΥΠΟΣ» την 4.11.2022.
10. Το υπ’ αρ. 5892/14.01.2025 έγγραφο της Διεύθυνσης Τεχνικών Έργων και Αγροτικών Υποδομών, με το
οποίο διαβιβάσθηκε η έκθεση εκτίμησης του πιστοποιημένου εκτιμητή για την εν λόγω απαλλοτρίωση.
11. Την υπ’ αρ. 25988/12.02.2025 βεβαίωση χρηματοδότησης, της Διεύθυνσης Απαλλοτριώσεων Τοπογρα-
φήσεων και Γεωπληροφορικής της Γενικής Γραμματείας
Υποδομών, σύμφωνα με την οποία η προεκτιμώμενη
δαπάνη της απαλλοτρίωσης ανέρχεται στο ποσό των
74.164,74 ευρώ και θα βαρύνει το ενάριθμο έργο
2016ΣΕ08210034, της ΣΑΕ 082/1, αποφασίζουμε:
1. Κηρύσσουμε την αναγκαστική απαλλοτρίωση ακινήτων, για λόγους δημοσίας ωφέλειας, στο πλαίσιο της
κατασκευής του έργου: «Φράγμα πολλαπλών σκοπών
στο Χείμαρρο Μπουγάζι στην Τ.Κ. Περιβολίου Δομοκού
της Δ.Ε. Ξυνιάδας του Δήμου Δομοκού της Π.Ε. Φθιώτιδας», συνολικής έκτασης 210.373,83 τ.μ., εκ των οποί-
ων 56.547,10 τ.μ. αφορούν σε ιδιωτικές εκτάσεις, και
153.826,73 τ.μ. αφορούν σε δημόσιες εκτάσεις.
Η έκταση που απαλλοτριώνεται εικονίζεται σε κλίμακα
1:1000 στο κτηματολογικό διάγραμμα και στον αντίστοιχο κτηματολογικό πίνακα, που συντάχθηκαν από τον με-
λετητή Γιάννη Ρουκουτάκη Αγρονόμο Τοπογράφο Μηχανικό για την εταιρεία με δ.τ. Terra Mapping the Globe Α.Ε.
και εγκρίθηκαν με την υπ’ αρ. 3357/327582/02.11.2022
απόφαση του Προϊσταμένου της Διεύθυνσης Τεχνικών
Έργων και Αγροτικών Υποδομών.
Στα απαλλοτριούμενα ακίνητα προβάλλουν εμπράγματα δικαιώματα οι φερόμενοι ιδιοκτήτες που αναφέρο-
νται στον ανωτέρω κτηματολογικό πίνακα.
Η απαλλοτρίωση κηρύσσεται υπέρ του Ελληνικού Δημοσίου με επισπεύδοντα το Υπουργείο Υποδομών και
Μεταφορών.
Η προεκτιμώμενη δαπάνη ποσού 74.164,74 € θα βαρύνει τις πιστώσεις του Π.Δ.Ε. και ειδικότερα τις πιστώσεις
του εναρίθμου έργου 2016ΣΕ08210034, της ΣΑΕ 082/1.
2. Υπάγουμε την παρούσα απαλλοτρίωση στις προβλεπόμενες διατάξεις του άρθρου 7Α του Κώδικα Ανα-
γκαστικών Απαλλοτριώσεων Ακινήτων (ν. 2882/2001,
Α’ 17) και κατ’ εξουσιοδότηση του Άρθρου Δεύτερου
της υπ’ αρ. 33/21-12-2022 Πράξης Υπουργικού Συμβουλίου (Δ’ 1014), ώστε, με ειδική απόφαση του αρ-
μόδιου Δικαστηρίου, να επιτραπεί η άμεση παράδοση
των ακινήτων και η πραγματοποίηση εργασιών πριν
από τον προσδιορισμό και την καταβολή της οικείας
αποζημίωσης.
Η ισχύς της παρούσας αρχίζει από τη δημοσίευση στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 24 Φεβρουαρίου 2025
Η Προϊσταμένη της Γενικής Διεύθυνσης
ΔΗΜΗΤΡΑ ΔΑΓΛΑ
Ι
Αριθμ. 68690
(2)
Μερική ανάκληση της υπ’ αρ. 5812/23-11-2007
απόφασης του Γενικού Γραμματέα Περιφέρειας Στερεάς Ελλάδας «Κήρυξη ως αναδασωτέ-
ας έκτασης συνολικού εμβαδού 152.140.634,58
τ.μ. στις θέσεις ’’Γάια-Μακρυχώρι-ΠαραμερίτεςΠαρθένι κ.λπ.’’ περιφέρειας Δημ. Διαμ/των Μα-
κρυχωρίου, Παραμεριτών, Αγ. Ιωάννη, Αγ. Λουκά, Τραχηλίου κ.λπ., Δήμων Ταμυνέων, Αυλώνος
και Κονίστρων του Νομού Εύβοιας» (Δ’ 664), για
έκταση συνολικού εμβαδού 60.111,51 τ.μ., στη
θέση «ΑΓΡΙΕΛΙΑ, κ.λπ.» στα όρια της χωρικής αρμοδιότητας της Τ.Κ. Αγίου Λουκά της Δ.Ε. Ταμυ-
νέων του Δήμου Κύμης-Αλιβερίου Π.Ε. Ευβοίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις του άρθρου 44 του ν. 998/1979 «Περί
προστασίας των δασών και των δασικών εν γένει εκτάσεων της χώρας» (Α’ 289).
3. Τις διατάξεις της παρ.  9 του άρθρου 17 του
ν. 3889/2010 (Α’ 182), η οποία προστέθηκε με την παρ. 3
του άρθρου δεύτερου του ν. 4462/2017 (Α’ 39).
4. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
6. Τις διατάξεις των άρθρων 47 έως 55 του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύ-
νταξη Ομογενών και άλλες επείγουσες διατάξεις» (Α’ 63).
7. Τις διατάξεις του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμμα-
τείας, μεταφορά υπηρεσιών και αρμοδιοτήτων» (Α’ 17).
8. Τις διατάξεις του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160),
όπως τροποποιήθηκε με το π.δ. 29/2022 (Α’ 77).
9. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
10. Την υπό στοιχεία ΥΠΕΝ/ΔΔΥ/48478/3594/
16.05.2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών
υπηρεσιών, του αντίστοιχου προσωπικού και λοιπών θεμάτων της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)»
(Β’ 2415).
11. Την υπό στοιχεία ΥΠΕΝ/ΔΔΥ/62511/4542/
17-6-2022 απόφαση του Υπουργού Περιβάλλοντος και
Ενέργειας «Διαπιστωτική πράξη κατάταξης και τοποθέτησης του προσωπικού των Περιφερειακών Δασικών
Υπηρεσιών του Υπουργείου Περιβάλλοντος και Ενέργειας» (Β’ 3145).
12. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις Ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ:Ω8ΔΡ4653Π8-7ΨΡ).
13. Την υπό στοιχεία ΥΠΕΝ/ΔΝΕΠ/83988/2740/
25-8-2022 κοινή απόφαση «Εξουσιοδότηση υπογραφής
‘’Με εντολή Υπουργού’’ του Υπουργού Περιβάλλοντος
και Ενέργειας, ‘’Με εντολή Υφυπουργού’’ του Υφυπουργού Περιβάλλοντος και Ενέργειας και με ‘’Με εντολή
Γενικού Γραμματέα Δασών’’ του Γενικού Γραμματέα Δασών του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ., στους Προϊσταμένους
των Επιθεωρήσεων Εφαρμογής Δασικής Πολιτικής και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές» (Β’ 4528).
14. Την υπ’ αρ. 153373/441/22-02-2017 εγκύκλιο του
Υπουργείου Περιβάλλοντος και Ενέργειας (ΥΠΕΝ) «Περιοχές κηρυγμένων αναδασωτέων εκτάσεων στους αναρ-
τημένους δασικούς χάρτες» (ΑΔΑ:61ΤΗ4653Π8-Ω7Θ).
15. Την υπό στοιχεία οικ. ΥΠΕΝ/ΔΠΔ/95099/5160/
12-10-2021 εγκύκλιο διαταγή της Γενικής Διεύθυνσης
Δασών και Δασικού Περιβάλλοντος του Υ.Π.ΕΝ. «Περί
ανάκλησης αποφάσεων αναδασωτέων, εκτάσεων μη
υπαγομένων στις προστατευτικές διατάξεις της δασικής
νομοθεσίας, λόγω συμπερίληψής τους στους δασικούς
χάρτες ως τμήματα ευρύτερης αναδασωτέας» (ΑΔΑ:
ΨΠΙΨ4653Π8-50Χ).
16. Την υπ’ αρ. 5812/23-11-2007 απόφαση του Γενικού Γραμματέα Περιφέρειας Στερεάς Ελλάδας «Κή-
ρυξη ως αναδασωτέας έκτασης συνολικού εμβαδού
152.140.634,58 τ.μ. στις θέσεις ’’Γάια-Μακρυχώρι-Παραμερίτες-Παρθένι κ.λπ.’’ περιφέρειας Δημ. Διαμ/των
Μακρυχωρίου, Παραμεριτών, Αγ. Ιωάννη, Αγ. Λουκά,
Τραχηλίου κ.λπ., Δήμων Ταμυνέων, Αυλώνος και Κονίστρων του Νομού Εύβοιας» (Δ’ 664), λόγω πυρκαγιάς.
17. Το περιεχόμενο του δασικού χάρτη του συνόλου
της Περιφερειακής Ενότητας Εύβοιας, που αναρτήθηκε
με την υπ’ αρ. 93/3054/20-01-2017 (ΑΔΑ:7Ι5ΟΟΡ10-Λ3Τ)
απόφαση της Διεύθυνσης Δασών Ν. Εύβοιας, όπως ισχύει, στον οποίο η συνολική έκταση εμφανίζεται με τον
κωδικό ΑΑ/ΑΝ.
18. Την υπ’ αρ. 178949/10-04-2024 θετική εισήγηση
του Δασαρχείου Αλιβερίου, με συνημμένη την υπό στοιχεία ΔΥ/03-04-2024 έκθεση φωτοερμηνείας Δασολόγου
του Δασαρχείου Αλιβερίου, για τη μερική ανάκληση της
(16) σχετικής απόφασης, για έκταση συνολικού εμβαδού
60.111,51 τ.μ., στη θέση «ΑΓΡΙΕΛΙΑ, κ.λπ.» στα όρια της
χωρικής αρμοδιότητας της Τ.Κ. Αγίου Λουκά της Δ.Ε. Ταμυνέων του Δήμου Κύμης-Αλιβερίου Π.Ε. Ευβοίας, επειδή
κατά τον κρίσιμο χρόνο της πυρκαγιάς και διαχρονικά
είχε μη δασικό χαρακτήρα.
19. Το υπ’ αρ. 195374/19-04-2024 έγγραφο της Διεύθυνσης Δασών Ν. Εύβοιας, με το οποίο εκφράζεται η
σύμφωνη γνώμη της, αποφασίζουμε:
Ανακαλούμε μερικώς, λόγω πλάνης περί τα πραγματικά δεδομένα την υπ’ αρ. 5812/23-11-2007 απόφαση
του Γενικού Γραμματέα Περιφέρειας Στερεάς Ελλάδας
«Κήρυξη ως αναδασωτέας έκτασης συνολικού εμβαδού
152.140.634,58 τ.μ. στις θέσεις ’’Γάια-Μακρυχώρι-Παραμερίτες-Παρθένι κ.λπ.’’ περιφέρειας Δημ. Διαμ/των Μα-
κρυχωρίου, Παραμεριτών, Αγ. Ιωάννη, Αγ. Λουκά, Τραχηλίου κ.λπ., Δήμων Ταμυνέων, Αυλώνος και Κονίστρων του
Νομού Εύβοιας» (Δ’664) όπως ισχύει, για έκταση συνολικού εμβαδού 60.111,51 τ.μ., στη θέση «ΑΓΡΙΕΛΙΑ, κ.λ.π.»
στα όρια της χωρικής αρμοδιότητας της Τ.Κ. Αγίου Λουκά
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
της Δ.Ε. Ταμυνέων του Δήμου Κύμης-Αλιβερίου Π.Ε. Ευβοίας, επειδή κατά τον κρίσιμο χρόνο της πυρκαγιάς και
διαχρονικά είχε μη δασικό χαρακτήρα.
Η ανωτέρω έκταση απεικονίζεται στο από Μάρτιο 2024
συνημμένο τοπογραφικό διάγραμμα κλίμακας 1:5.000,
με στοιχεία περιμέτρου (1, 2, 3, …., 222, 223, 224, 1),
το οποίο αποτελεί αναπόσπαστο μέρος της παρούσας
και προσδιορίζεται επακριβώς από τις αντίστοιχες συντεταγμένες σε ΕΓΣΑ ’87.
Κατά τα λοιπά παραμένει σε ισχύ η (16) σχετική απόφαση.
Η παρούσα ισχύει από τη δημοσιεύσή της στην Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 124/20.03.2025
Η απόφαση αυτή να δημοσιευθεί στην Εφημερίδα της Κυβερνήσεως.
Χαλκίδα, 20 Φεβρουαρίου 2025
Με εντολή Γενικού Γραμματέα  Δασών
Η Προϊσταμένη της Επιθεώρησης
Εφαρμογής  Δασικής Πολιτικής
Θεσσαλίας - Στερεάς Ελλάδας
ΖΩΗ ΦΤΙΚΑ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400124.pdf | Tokens: 14304]